Anna Kütt

Anna Kütt (18. veebruar 1911 – 10. detsember 2018)Anna Kütt (Leosk) Geni oli alates 6. juunist 2018 kuni surmani Eesti vanim elanik.Maakonna vanim elanik sai 106aastaseks. Lõuna-Eesti Postimees, 18. veebruar 2017Eesti vanuselt teine elanik tähistas 107. sünnipäeva. Lõuna-Eesti Postimees, 19. veebruar 2018Suri vanim eestlane Anna Kütt. Lõuna-Eesti Postimees, 13. detsember 2018

Ta sündis Valgamaal Aheru külas Saarte talus moonaka peres. Tal oli kaks vanemat venda. Kuna talutöö tahtis tegemist, lehmad lüpsmist ja karjatamist, koolis ta palju käia ei saanud. Külakoolis käis ainult viis klassi.

Anna abiellus Vabadussõjas käinud Jaan Arbeiteriga (1903–1938), kes oli Karulast pärit ja kellega neil sündis poeg Rahuleid (26. märts 1934 – 7. detsember 2011). 
1934. aastal kolis pere Valka ja sellest peale oli naine Valga linna kodanik. Abikaasa Jaan oli sugulaste mäletamist mööda härrasmees, kandis kaabut ja käis sametkraega mantlis ning oli linnas väikeettevõtja. Kaasa suri 1938. aastal kopsupõletikku.

Mõni aasta hiljem abiellus leseks jäänud naine Theodor Kütiga (1917–1955). Abielust sündisid tütar Eha ja poeg Aare. 1955. aastal said abikaasa ja tollal 10-aastane poeg Aare õnnetult surma.

Anna Kütt töötas raudteel, tegi õmblejatööd ning oli mitukümmend aastat müüja ajalehekioskis.

Viited

Kategooria:Eesti üle 100-aastased
Kategooria:Valga Tartu tänava kalmistule maetud
Kategooria:Sündinud 1911
Kategooria:Surnud 2018